Jeremia 15 | Bibele e Inthaneteng | Phetolelo ea Lefatše le Lecha
15 Eaba Jehova o re ho ’na: “Haeba Moshe+ le Samuele+ ba ne ba eme ka pel’a ka, moea oa ka o ne o ke ke oa e-ba ho sechaba sena.+ Se ne se tla tlosoa ka pel’a sefahleho sa ka, e le hore se tsoe.+ 2 Etlare ha ba ka re ho uena, ‘Re tla tsoela hokae?’ u tla boela u re ho bona, ‘Sena ke seo Jehova a se boletseng: “Mang kapa mang ea lokeloang ke lefu la seoa le bolaeang, a ee lefung la seoa le bolaeang! Mang kapa mang ea lokeloang ke sabole, a ee saboleng! Mang kapa mang ea lokeloang ke tlala, a ee tlaleng!+ ’Me mang kapa mang ea lokeloang ke kholeho, a ee kholehong!”’+ 3 “‘Ke tla beha malapa a mane hore a ba okamele,’+ ho bolela Jehova, ‘sabole bakeng sa ho bolaea, le lintja bakeng sa ho hulanya, le libōpuoa tse fofang tsa maholimo+ le liphoofolo tsa lefatše bakeng sa ho ja le ho senya. 4 Ke tla nehelana ka bona hore ba thothomele mebusong eohle ea lefatše+ ka lebaka la Manase mora oa Ezekiase, morena oa Juda, ka lebaka la seo a se entseng Jerusalema.+ 5 Etsoe ke mang ea tla u bontša qenehelo, Uena Jerusalema, ’me ke mang ea tla u utloela bohloko,+ hape ke mang ea tla fapohela hore a botse hore na u phela joang?’ 6 “‘U ntlohetse,’+ ho bolela Jehova. ‘U ntse u tsamaea ka santhao.+ Ke tla otlolla letsoho la ka khahlanong le uena ’me ke u felise.+ Ke khathetse ke ho ikutloa ke soabile.+ 7 Ke tla ba olōsa ka fereko+ lihekeng tsa naha. Ka sebele ke tla ba amoha bana.+ Ke tla timetsa sechaba sa ka, kaha ha sea furalla litsela tsa sona.+ 8 Ho ’na bahlolohali ba sona ba bile bangata ho feta lehlabathe la leoatle. Ke tla se tlisetsa motlatlapi motšehare, ho ’mè, le mohlankana.+ Ke tla etsa hore ka tšohanyetso se oeloe ke tšabo le pherekano.+ 9 Mosali ea belehang ba supileng o khathetse; moea oa hae o phefumoloha ka thata.+ Letsatsi la hae le liketse e sa ntse e le motšehare;+ o hlabiloe ke lihlong ’me o ikutloa o soabile.’ ‘’Me masala a bona ke tla a nehela sabole ka pel’a lira tsa bona,’+ ho bolela Jehova.” 10 ’Mè, ke malimabe+ kahobane u ntsoetse, ’na motho oa liqabang le motho ea qabanang le lefatše lohle.+ Ha kea alimana ka letho, ’me ha baa nkalima letho. Kaofela ha bona baa nthohaka.+ 11 Jehova o itse: “Ka sebele ke tla u sebeletsa bakeng sa se molemo.+ Ka sebele ke tla u buella nakong ea tlokotsi+ le nakong ea mahlomola, khahlanong le sera.+ 12 Na motho a ka roba tšepe likoto, tšepe e tsoang leboea, le koporo? 13 Ke tla nehelana ka maruo a hao le matlotlo a hao hore a tlatlapuoe,+ eseng hore a lefelloe, empa bakeng sa libe tsohle tsa hao, esita le libakeng tsohle tsa hao.+ 14 Ke tla etsa hore a tsamaee le lira tsa hao ho ea naheng eo u sa e tsebeng.+ Etsoe mollo o hotelitsoe bohaleng ba ka.+ O hotelitsoe khahlanong le lōna.” 15 U tsebile.+ Jehova, nkhopole+ ’me u lebise tlhokomelo ea hao ho ’na ’me u mpheteletse ho ba ntlhorisang.+ Ka ho lieha ha hao ho halefa u se ke ua ntlosa.+ Ela hloko ho jara ha ka nyeliso ka lebaka la hao.+ 16 Mantsoe a hao a ile a fumanoa, eaba kea a ja;+ ’me lentsoe la hao ho ’na e ba thabo e khaphatsehang+ le ho nyakalla ha pelo ea ka;+ etsoe ke ’nile ka bitsoa ka lebitso la hao,+ Jehova Molimo oa mabotho.+ 17 Ha kea lula le sehlopha sa metsoalle e haufi-ufi sa ba etsang mesoaso+ eaba ke qala ho thaba.+ Ke lutse ke le mong ka lebaka la letsoho la hao,+ etsoe u ntlatsitse ka nyatso.+ 18 Ke hobane’ng ha bohloko ba ka bo fetohile bo sa foleng+ le leqeba la ka le fetohile le sa phekoleheng?+ Le hanne ho folisoa. Ka sebele u fetoha ho hong ho nthetsang,+ joaloka metsi a sa tšepahaleng.+ 19 Ka hona sena ke seo Jehova a se boletseng: “Haeba u ka khutla, joale ke tla u khutlisa.+ U tla ema ka pel’a ka.+ Haeba u ka hlahisa sa bohlokoa linthong tsa lefeela, u tla tšoana le molomo oa ka. Ba tla khutlela ho uena, empa u ke ke ua khutlela ho bona.” 20 “Ho sechaba sena ke u entse lerako la koporo le etselitsoeng qhobosheane;+ ka sebele ba tla u loantša, empa ba ke ke ba u hlōla.+ Etsoe ke na le uena, ho u pholosa le ho u lopolla,”+ ho bolela Jehova. 21 “Ke tla u lopolla letsohong la ba babe,+ ’me ke tla u lopolla letsohong la bahatelli.”